CELEX: 32019D2250
Language: hu
Date: 2019-12-19 00:00:00
Title: A Tanács (EU) 2019/2250 végrehajtási határozata 2019. december 19. az Eurojust eljárási szabályzatának jóváhagyásáról

30.12.2019   
               
               
                  HU
               
               
                  Az Európai Unió Hivatalos Lapja
               
               
                  L 336/309
               
            
         A TANÁCS (EU) 2019/2250 VÉGREHAJTÁSI HATÁROZATA
         2019. december 19.
         az Eurojust eljárási szabályzatának jóváhagyásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Unió Büntető Igazságügyi Együttműködési Ügynökségéről (Eurojust) és a 2002/187/IB tanácsi határozat felváltásáról és hatályon kívül helyezéséről szóló, 2018. november 14-i (EU) 2018/1727 európai parlamenti és tanácsi rendeletre (1) és különösen annak 5. cikke (5) bekezdésére,
         mivel:
         
                     (1)
                  
                  
                     Az (EU) 2018/1727 rendelet értelmében az Eurojust testületének (a továbbiakban: a testület) el kell fogadnia az Eurojust eljárási szabályzatát. Az említett eljárási szabályzatot a Tanácsnak végrehajtási jogi aktusok útján kell jóváhagynia.
                  
               
                     (2)
                  
                  
                     Az eljárási szabályzat tervezetét a testület az (EU) 2018/1727 rendelet 5. cikkének (5) bekezdésével összhangban 2019. december 12-én hagyta jóvá. Az eljárási szabályzat 17. cikkében említett, a személyes adatok kezelésére és védelmére vonatkozó külön eljárási szabályzat tervezetét a testület 2019. december 16-án hagyta jóvá.
                  
               
                     (3)
                  
                  
                     Az eljárási szabályzatot és a 17. cikkében említett, a személyes adatok kezelésére és védelmére vonatkozó külön eljárási szabályzatot a Tanácsnak jóvá kell hagynia.
                  
               
                     (4)
                  
                  
                     Dániára nézve nem kötelező az (EU) 2018/1727 rendelet, ezért Dánia nem vesz részt ennek az (EU) 2018/1727 rendeletet végrehajtó határozatnak az elfogadásában és alkalmazásában.
                  
               
                     (5)
                  
                  
                     Írországra és az Egyesült Királyságra nézve kötelező az (EU) 2018/1727 rendelet, ezért ezen országok részt vesznek ennek az (EU) 2018/1727 rendeletet végrehajtó határozatnak az elfogadásában és alkalmazásában,
                  
               ELFOGADTA EZT A HATÁROZATOT:
         
            1. cikk
            A Tanács az Eurojust eljárási szabályzatát és a 17. cikkében említett, a személyes adatok kezelésére és védelmére vonatkozó külön eljárási szabályzatot jóváhagyja.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. december 19-én.,
            
               
                  a Tanács részéről
               
               
                  az elnök
               
               K. MIKKONEN
            
         
         
            (1)  HL L 295., 2018.11.21., 138. o.